title: Regulamentul de punere în aplicare (UE) 2015/2000 al Comisiei din 9 noiembrie 2015 de modificare a Regulamentelor (CE) nr. 546/2003, (CE) nr. 1342/2003, (CE) nr. 952/2006, (CE) nr. 826/2008, (CE) nr. 1295/2008, (CE) nr. 1296/2008, (UE) nr. 1272/2009, (UE) nr. 738/2010 și a Regulamentelor de punere în aplicare (UE) nr. 543/2011 și (UE) nr. 511/2012 în ceea ce privește obligațiile de notificare în cadrul organizării comune a piețelor agricole

text:
               10.11.2015

               RO

               Jurnalul Oficial al Uniunii Europene

               L 292/4

         REGULAMENTUL DE PUNERE ÎN APLICARE (UE) 2015/2000 AL COMISIEI
   din 9 noiembrie 2015
   de modificare a Regulamentelor (CE) nr. 546/2003, (CE) nr. 1342/2003, (CE) nr. 952/2006, (CE) nr. 826/2008, (CE) nr. 1295/2008, (CE) nr. 1296/2008, (UE) nr. 1272/2009, (UE) nr. 738/2010 și a Regulamentelor de punere în aplicare (UE) nr. 543/2011 și (UE) nr. 511/2012 în ceea ce privește obligațiile de notificare în cadrul organizării comune a piețelor agricole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului, (1) în special articolul 223 alineatul (3),
   întrucât:

               (1)

               Regulamentul (CE) nr. 792/2009 al Comisiei (2) stabilește norme comune pentru notificarea către Comisie a informațiilor și a documentelor de către statele membre. Normele respective includ, în special, obligația statelor membre de a utiliza sistemele informatizate puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. Regulamentul (CE) nr. 792/2009 stabilește și principii comune aplicabile sistemelor informatizate, astfel încât acestea să garanteze autenticitatea, integritatea și lizibilitatea în timp a documentelor, și prevede protecția datelor cu caracter personal. Obligația de a folosi aceste sisteme informatizate ar trebui prevăzută în fiecare regulament care stabilește o obligație specifică de notificare.

               (2)

               Comisia a elaborat un sistem informatizat care-i permite să gestioneze electronic documentele și a procedurile în cadrul propriilor proceduri de lucru interne și al propriilor relații cu autoritățile implicate în politica agricolă comună.

               (3)

               Prin intermediul acestui sistem pot fi îndeplinite o serie de obligații de comunicare și de notificare, în special cele prevăzute în Regulamentele (CE) nr. 546/2003 (3), (CE) nr. 1342/2003 (4), (CE) nr. 952/2006, (5) (CE) nr. 826/2008 (6), (CE) nr. 1295/2008 (7), (CE) nr. 1296/2008 (8), (UE) nr. 1272/2009 (9), (UE) nr. 738/2010 (10) și în Regulamentele de punere în aplicare (UE) nr. 543/2011 (11) și (UE) nr. 511/2012 (12) ale Comisiei.

               (4)

               În vederea unei gestionări eficiente și ținând seama de experiența acumulată, unele obligații privind notificările ar trebui modificate.

               (5)

               Prin urmare, Regulamentele (CE) nr. 546/2003, (CE) nr. 1342/2003, (CE) nr. 952/2006, (CE) nr. 826/2008, (CE) nr. 1295/2008, (CE) nr. 1296/2008, (UE) nr. 1272/2009, (UE) nr. 738/2010 și Regulamentele de punere în aplicare (UE) nr. 543/2011 și (UE) nr. 511/2012 ar trebui modificate în consecință.

               (6)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   La articolul 1 din Regulamentul (CE) nr. 546/2003, alineatul (3) se înlocuiește cu următorul text:

      „(3)   Notificarea menționată la alineatul (1) se efectuează în conformitate cu Regulamentul (CE) nr. 792/2009 al Comisiei (13).

   Articolul 2
   La articolul 16 din Regulamentul (CE) nr. 1342/2003 se adaugă următoarele alineate (3) și (4):

      „(3)   Statele membre nu sunt obligate să notifice informațiile menționate la litera (a) punctele (ii) și (iii) și la literele (b) și (c) ale alineatului (1) în cursul perioadelor în care nu este fixată nicio restituire la export, nu este fixată nicio taxă la export sau nu este fixat niciun ajutor alimentar.
      (4)   Notificările și comunicările menționate la alineatele (1) și (2) se efectuează în conformitate cu Regulamentul (CE) nr. 792/2009 al Comisiei (14).

   Articolul 3
   La articolul 15a din Regulamentul (CE) nr. 952/2006, al doilea paragraf se înlocuiește cu următorul text:

      „Fiecare stat membru comunică Comisiei, înainte de sfârșitul fiecărei luni, mediile prețurilor colectate la nivel național, precum și cantitățile corespunzătoare totale și abaterile standard. Mediile și abaterile standard se calculează în funcție de cantitățile comunicate de întreprinderi în temeiul paragrafului anterior. Comunicarea se efectuează în conformitate cu Regulamentul (CE) nr. 792/2009 al Comisiei (15).

   Articolul 4
   Articolul 12 din Regulamentul (CE) nr. 826/2008 se modifică după cum urmează:

               1.

               alineatele (3) și (4) se înlocuiesc cu următorul text:
               „(3)   Notificările prevăzute la alineatul (1), inclusiv notificările «zero», se efectuează în conformitate cu Regulamentul (CE) nr. 792/2009.
               (4)   Informații mai detaliate cu privire la notificări se stabilesc în regulamentele de deschidere a procedurii de licitație în cauză.”;

               2.

               alineatul (5) se elimină.

         Articolul 5
   La articolul 9 din Regulamentul (CE) nr. 1295/2008 se adaugă următorul alineat (5):

      „(5)   Notificările menționate la alineatele (2) și (4) se efectuează în conformitate cu Regulamentul (CE) nr. 792/2009 al Comisiei (16).

   Articolul 6
   În Regulamentul (UE) nr. 1296/2008, articolul 21a se înlocuiește cu următorul text:

      „Articolul 21a
      Notificările menționate în prezentul regulament se efectuează în conformitate cu Regulamentul (CE) nr. 792/2009 al Comisiei (17).

   Articolul 7
   În Regulamentul (UE) nr. 1272/2009, articolul 58 se înlocuiește cu următorul text:

      „Articolul 58
      Metodă aplicabilă obligațiilor de notificare
      Notificările menționate în prezentul regulament se efectuează în conformitate cu Regulamentul (CE) nr. 792/2009 al Comisiei (18).

   Articolul 8
   La articolul 5 din Regulamentul (UE) nr. 738/2010, se adaugă următorul alineat (10):

      „(10)   Notificarea menționată la alineatul (9) se efectuează în conformitate cu Regulamentul (CE) nr. 792/2009 al Comisiei (19).

   Articolul 9
   La articolul 146 din Regulamentul de punere în aplicare (UE) nr. 543/2011, alineatul (3) se înlocuiește cu următorul text:

      „(3)   Notificările prevăzute la articolul 9 alineatul (2), la articolul 18 alineatele (3) și (4), la articolele 97 și 128, la articolul 129 alineatul (1), la articolele 130 și 131, la articolul 134 alineatul (1) și la prezentul articol, precum și cererea prevăzută la articolul 92 alineatul (1) se efectuează în conformitate cu Regulamentul (CE) nr. 792/2009.”

   Articolul 10
   Regulamentul de punere în aplicare (UE) nr. 511/2012 se modifică după cum urmează:

               1.

               la articolul 1 alineatul (1) se adaugă următoarea literă (d):

                           „(d)

                           numărul total de organizații de producători, de asociații și organizații interprofesionale recunoscute la sfârșitul anului calendaristic precedent.”;

               2.

               la articolul 3 alineatul (1), litera (a) se înlocuiește cu următorul text:

                           „(a)

                           volumul total de lapte crud, precizat per stat membru de producție, livrat pe teritoriile lor în cadrul contractelor negociate de către organizații de producători recunoscute și asociații în conformitate cu articolul 149 alineatul (2) litera (f) din Regulamentul (UE) nr. 1308/2013 al Parlamentului European și al Consiliului (20) în cursul anului calendaristic precedent, astfel cum a fost notificat autorităților competente în temeiul articolului 2 alineatul (3) din prezentul regulament, indicând numărul organizațiilor și asociațiilor de producători și volumele respective furnizate.

                  (20)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).”;"

               3.

               se introduce următorul articol 5a:
               „Articolul 5a
               Notificările menționate în prezentul regulament, cu excepția celor menționate la articolul 3 alineatul (2), se efectuează în conformitate cu Regulamentul (CE) nr. 792/2009 al Comisiei (21).

                  (21)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).”"

         Articolul 11
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

   Se aplică de la 16 noiembrie 2015.
   Cu toate acestea, articolul 3 se aplică de la 1 octombrie 2016.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 9 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).

      (3)  Regulamentul (CE) nr. 546/2003 al Comisiei din 27 martie 2003 privind anumite comunicări de date referitoare la aplicarea Regulamentelor (CEE) nr. 2771/75, (CEE) nr. 2777/75 și (CEE) nr. 2783/75 ale Consiliului în sectorul ouălor și păsărilor de curte (JO L 81, 28.3.2003, p. 12).

      (4)  Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și de export în sectorul cerealelor și al orezului (JO L 189, 29.7.2003, p. 12).

      (5)  Regulamentul (CE) nr. 952/2006 al Comisiei din 29 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește gestionarea pieței interne a zahărului și regimul cotelor (JO L 178, 1.7.2006, p. 39).

      (6)  Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (JO L 223, 21.8.2008, p. 3).

      (7)  Regulamentul (CE) nr. 1295/2008 al Comisiei din 18 decembrie 2008 privind importul de hamei din țări terțe (JO L 340, 19.12.2008, p. 45).

      (8)  Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia (JO L 340, 19.12.2008, p. 57).

      (9)  Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (JO L 349, 29.12.2009, p. 1).

      (10)  Regulamentul (UE) nr. 738/2010 al Comisiei din 16 august 2010 de stabilire a normelor detaliate privind plățile către organizațiile de producători din sectorul hameiului din Germania (JO L 216, 17.8.2010, p. 11).

      (11)  Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (JO L 157, 15.6.2011, p. 1).

      (12)  Regulamentul de punere în aplicare (UE) nr. 511/2012 al Comisiei din 15 iunie 2012 privind notificările referitoare la organizațiile de producători și organizațiile interprofesionale, precum și la negocierile și relațiile contractuale, prevăzute în Regulamentul (CE) nr. 1234/2007 pentru sectorul laptelui și al produselor lactate (JO L 156, 16.6.2012, p. 39).


title: Regulamentul de punere în aplicare (UE) 2017/1390 al Comisiei din 26 iulie 2017 de modificare pentru a 272-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida

text:
               27.7.2017

               RO

               Jurnalul Oficial al Uniunii Europene

               L 195/11

         REGULAMENTUL DE PUNERE ÎN APLICARE (UE) 2017/1390 AL COMISIEI
   din 26 iulie 2017
   de modificare pentru a 272-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida (1), în special articolul 7 alineatul (1) litera (a), articolul 7a alineatul (1) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 20 iulie 2017, Comitetul pentru sancțiuni din cadrul Consiliului de Securitate al Organizației Națiunilor Unite a hotărât să adauge șase persoane și patru entități pe lista de persoane, grupuri și entități cărora ar trebui să li se aplice înghețarea fondurilor și a resurselor economice și a eliminat o mențiune. Prin urmare, anexa I la Regulamentul (CE) nr. 881/2002 ar trebui modificată în consecință.

               (3)

               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 iulie 2017.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  1.

                  La rubrica „Persoane fizice” se adaugă următoarele mențiuni:

                              (a)

                                 „Alexanda Amon Kotey [alias: (a) Alexe Kotey; (b) Alexanda Kote]. Data nașterii: 13.12.1983. Locul nașterii: Londra, Regatul Unit. Cetățenie: britanică. Pașaport nr.: 094477324, eliberat la 5.3.2005 de Regatul Unit al Marii Britanii și Irlandei de Nord. Alte informații: Descriere fizică: culoarea ochilor: căprui închis; culoarea părului: negru; culoarea tenului: închisă. Semne distinctive: barbă. Origine etnică: ghanezo-cipriotă. Data desemnării menționată la articolul 7d alineatul (2) litera (i): 20.7.2017.”

                              (b)

                                 „Elshafee El Sheikh [alias: (a) El Shafee Elsheikh; (b) Alshafee El-Sheikh]. Data nașterii: 16.7.1988. Data nașterii: Londra, Regatul Unit. Cetățenie: britanică. Pașaport nr.: 801121547, eliberat la 16.6.2009 de Regatul Unit al Marii Britanii și Irlandei de Nord (eliberat de Oficiul de Pașapoarte al Regatului Unit, cu data expirării 16.6.2019, anulat în dec. 2014). Alte informații: Descriere fizică: culoarea ochilor: căprui închis; culoarea părului: negru; culoarea tenului: închisă. Semne distinctive: barbă. Numele mamei: Maha Elgizouli. Data desemnării menționată la articolul 7d alineatul (2) litera (i): 20.7.2017.”

                              (c)

                                 „Muhammad Bahrum Naim Anggih Tamtomo [alias: (a) Bahrun Naim; (b) Anggih Tamtomo; (c) Abu Rayyan; (d) Abu Rayan; (e) Abu Aisyah]. Data nașterii: 6.9.1983. Locul nașterii: (a) Surakarta, Indonezia; (b) Pekalongan, Indonezia. Cetățenie: indoneziană. Adresă: (a) Alep, Republica Arabă Siriană, (b) Raqqa, Republica Arabă Siriană. Data desemnării menționată la articolul 7d alineatul (2) litera (i): 20.7.2017.”

                              (d)

                                 „Malik Ruslanovich Barkhanoev [alias: (a) Saifuddin; (b) Saifuddin al-Ingushi; (c) Saifuddin Ingushi]. Data nașterii: 14.3.1992. Locul nașterii: satul Ordzhonikidzevskaya, districtul Sunzhenskiy, Ingușetia, Federația Rusă. Cetățenie: rusă. Adresă: Mosul, Irak. Data desemnării menționată la articolul 7d alineatul (2) litera (i): 20.7.2017.”

                              (e)

                                 „Murad Iraklievich Margoshvili [alias: (a) Zurab Iraklievich Margoshvili; (b) Murad Akhmedovich Madayev; (c) Lova Madayev; (d) Abu-Muslim Al-Shishani; (e) Muslim; (f) Lava; (g) John; (h) George; (i) Arthur; (j) Sedoy]. Data nașterii: 15.1.1970. Locul nașterii: Groznâi, Republica Cecenia, Federația Rusă. Cetățenie: (a) rusă; (b) georgiană. Data desemnării menționată la articolul 7d alineatul (2) litera (i): 20.7.2017.”

                              (f)

                                 „OMAN ROCHMAN Ustadz [alias: (a) Oman Rahman; (b) Abu Sulaiman Aman Abdurrahman Al-Arkhabiliy; (c) Aman Abdul Rahman; (d) Aman Abdurahman; (e) Aman Abdurrachman; (f) Oman Abdulrohman; (g) Oman Abdurrahman; (h) Aman Abdurrahman]. Data nașterii: 5.1.1972. Locul nașterii: Sumedang, Indonezia. Cetățenie: indoneziană. Adresă: închisoarea Pasir Putih, insula Nusa Kambangan, Indonezia. Data desemnării menționată la articolul 7d alineatul (2) litera (i): 20.7.2017.”

                  2.

                  La rubrica „Persoane juridice, grupuri și entități” se adaugă următoarele mențiuni:

                              (a)

                                 „HANIFA MONEY EXCHANGE OFFICE (SUCURSALĂ SITUATĂ ÎN ALBU KAMAL, REPUBLICA ARABĂ SIRIANĂ) [alias: (a) Hanifah Currency Exchange; (b) Hanifeh Exchange; (c) Hanifa Exchange; (d) Hunaifa Office; (e) Hanifah Exchange Company; (f) Hanifa Money Exchange Office]. Adresă: Albu Kamal (Al-Bukamal), Republica Arabă Siriană. Alte informații: societate al cărei obiect de activitate îl constituie schimbul valutar, cu sediul în Albu Kamal (Al-Bukamal), Republica Arabă Siriană. Data desemnării menționată la articolul 7d alineatul (2) litera (i): 20.7.2017.”

                              (b)

                                 „SELSELAT AL-THAHAB [alias: (a) Silsilet al Thahab; (b) Selselat al Thahab For Money Exchange; (c) Silsilat Money Exchange Company; (d) Silsilah Money Exchange Company; (e) Al Silsilah al Dhahaba; (f) Silsalat al Dhab]. Adresă: (a) complexul Al-Kadhumi, Al-Harthia, Baghdad, Irak; (b) strada Al-Abbas, Karbala, Irak. Data desemnării menționată la articolul 7d alineatul (2) litera (i): 20.7.2017.”

                              (c)

                                 „Jaysh Khalid Ibn al Waleed [alias: (a) Khalid ibn al-Walid Army; (b) Liwa Shuhada al-Yarmouk; (c) Harakat al-Muthanna al-Islamia]. Data desemnării menționată la articolul 7d alineatul (2) litera (i): 20.7.2017.”

                              (d)

                                 „Jund Al Aqsa [alias: (a) The Soldiers of Aqsa; (b) Soldiers of Aqsa; (c) Sarayat Al Quds]. Adresă: (a) guvernoratul Idlib, Republica Arabă Siriană; (b) guvernoratul Hama, Republica Arabă Siriană. Data desemnării menționată la articolul 7d alineatul (2) litera (i): 20.7.2017.”

                  3.

                  La rubrica „Persoane fizice” se elimină următoarea mențiune:
                  „Othman Deramchi (alias Abou Youssef). Adresă: Algeria. Data nașterii: 7.6.1954. Locul nașterii: Tighennif, Algeria. Cetățenie: algeriană. Alte informații: (a) cod fiscal italian DRMTMN54H07Z301T; (b) deportat din Italia în Algeria la data de 22.8.2008; (c) socrul lui Djamel Lounici. Data desemnării menționată la articolul 2a alineatul (4) litera (b): 17.3.2004.”


title: Regulamentul de punere în aplicare (UE) nr. 477/2014 al Consiliului din 12 mai 2014 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               12.5.2014

               RO

               Jurnalul Oficial al Uniunii Europene

               L 137/3

         REGULAMENTUL DE PUNERE ÎN APLICARE (UE) NR. 477/2014 AL CONSILIULUI
   din 12 mai 2014
   privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   Având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatul (1),
   întrucât:

               (1)

               La 17 martie 2014, Consiliul a adoptat Regulamentul (UE) nr. 269/2014.

               (2)

               Având în vedere gravitatea situației, Consiliul consideră că și alte persoane și entități ar trebui adăugate pe lista persoanelor fizice și juridice, entităților și organismelor care fac obiectul măsurilor restrictive, prevăzută în anexa I la Regulamentul (UE) nr. 269/2014.

               (3)

               Prin urmare, anexa I la Regulamentul (UE) nr. 269/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Persoanele și entitățile care figurează pe lista din anexa la prezentul regulament se adaugă pe lista prevăzută în anexa I la Regulamentul (UE) nr. 269/2014.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 mai 2014.

            Pentru Consiliu

            Președintele

         C. ASHTON

      (1)  JO L 78, 17.3.2014, p. 6.

      ANEXĂ

         Lista persoanelor și a entităților menționată la articolul 1

                  Nume

                  Date de identificare

                  Motive

                  Data includerii pe listă

                  1.

                  Vyacheslav Viktorovich VOLODIN

                  Născut la 4 februarie 1964 la Alekseevka, regiunea Saratov.

                  Prim-șef adjunct al personalului Administrației Prezidențiale a Rusiei. Responsabil cu monitorizarea integrării politice a regiunii ucrainene anexate a Crimeei în Federația Rusă.

                  12.5.2014

                  2.

                  Vladimir SHAMANOV

                  Născut la 15.2.1954 la Barnaul.

                  Comandantul trupelor aeriene ruse, general-colonel. În această funcție de rang înalt, are responsabilitatea desfășurării forțelor aeriene ruse în Crimeea.

                  12.5.2014

                  3.

                  Vladimir Nikolaevich PLIGIN

                  Născut la 19.5.1960 la Ignatovo, Oblastul Vologodsk, URSS.

                  Președintele Comisiei pentru drept constituțional din cadrul Dumei. Responsabil cu facilitarea adoptării legislației privind anexarea Crimeei și a Sevastopolului la Federația Rusă.

                  12.5.2014

                  4.

                  Petr Grigorievich JAROSH

                  Șeful interimar al biroului Serviciului Federal al Migrației pentru Crimeea. Responsabil cu eliberarea sistematică și în regim de urgență de pașapoarte rusești pentru resortisanții din Crimeea.

                  12.5.2014

                  5.

                  Oleg Grigorievich KOZYURA

                  Născut la 19.12.1962 la Zaporozhye

                  Șeful interimar al biroului Serviciului Federal al Migrației pentru Sevastopol. Responsabil cu eliberarea sistematică și în regim de urgență de pașapoarte rusești pentru resortisanții din Crimeea.

                  12.5.2014

                  6.

                  Viacheslav PONOMARIOV

                  Primar autodeclarat al orașului Slaviansk. Ponomarev a făcut apel la Vladimir Putin să trimită trupe ruse pentru a proteja orașul și ulterior i-a solicitat furnizarea de arme. Oamenii lui Ponomarev sunt implicați în răpiri (au capturat reporterul ucrainean Irma Krat și pe Simon Ostrovsky, reporter pentru Vice News, ambii fiind ulterior eliberați; au deținut observatori militari în temeiul Documentului OSCE de la Viena).

                  12.5.2014

                  7.

                  Igor Mykolaiovych BEZLER

                  Născut în 1965

                  Unul dintre liderii miliției autoproclamate a orașului Horlivka. A preluat controlul clădirii Biroului Serviciului de Securitate al Ucrainei din regiunea Donetsk și ulterior a sechestrat sediul districtual al Ministerului Afacerilor Interne din orașul Horlivka. Are legături cu Ihor Strielkov sub a cărui conducere a fost implicat în asasinarea lui Volodymyr Rybak, deputat al poporului în cadrul Consiliului Municipal al orașului Horlivka, potrivit Serviciului de Securitate al Ucrainei (SBU).

                  12.5.2014

                  8.

                  Igor KAKIDZYANOV

                  Unul dintre liderii forțelor armate ale „Republicii Populare Donetsk” autoproclamate. Obiectivul forțelor este de „a proteja populația Republicii Populare Donetsk și integritatea teritorială a republicii”, potrivit lui Pushylin, unul dintre liderii „Republicii Populare Donetsk”.

                  12.5.2014

                  9.

                  Oleg TSARIOV

                  Membru al Radei. A solicitat public crearea Republicii Federale Novorossia, formată din regiunile din sud-estul Ucrainei.

                  12.5.2014

                  10.

                  Roman LYAGIN

                  Șeful Comisiei electorale centrale a „Republicii Populare Donetsk”. A organizat în mod activ referendumul din 11 mai privind autodeterminarea „Republicii Populare Donetsk”.

                  12.5.2014

                  11.

                  Aleksandr MALYKHIN

                  Șeful Comisiei electorale centrale a „Republicii Populare Lugansk”. A organizat în mod activ referendumul din 11 mai privind autodeterminarea „Republicii Populare Lugansk”.

                  12.5.2014

                  12.

                  Natalia Vladimirovna POKLONSKAYA

                  Născută la 18.3.1980 la Eupatoria.

                  Procuror al Crimeei. Pune în aplicare în mod activ anexarea Crimeei de către Rusia.

                  12.5.2014

                  13.

                  Igor Sergeievich SHEVCHENKO

                  Procuror interimar al Sevastopolului. Pune în aplicare în mod activ anexarea Sevastopolului de către Rusia.

                  12.5.2014

      Entități:

                  Nume

                  Date de identificare

                  Motive

                  Data includerii pe listă

                  1.

                  PJSC CHERNOMORNEFTEGAZ

                  La 17.3.2014, „Parlamentul Crimeei” a adoptat o rezoluție prin care declară confiscarea, în numele „Republicii Crimeea”, a activelor deținute de întreprinderea Chernomorneftegaz. Astfel, întreprinderea este confiscată efectiv de către „autoritățile” Crimeei.

                  12.5.2014

                  2.

                  FEODOSIA

                  La 17.3.2014, „Parlamentul Crimeei” a adoptat o rezoluție prin care declară confiscarea, în numele „Republicii Crimeea”, a activelor deținute de întreprinderea Feodosia. Astfel, întreprinderea este confiscată efectiv de către „autoritățile” Crimeei.

                  12.5.2014


title: Regulamentul de punere în aplicare (UE) 2015/274 al Comisiei din 19 februarie 2015 de modificare pentru a 226-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

text:
               20.2.2015

               RO

               Jurnalul Oficial al Uniunii Europene

               L 47/13

         REGULAMENTUL DE PUNERE ÎN APLICARE (UE) 2015/274 AL COMISIEI
   din 19 februarie 2015
   de modificare pentru a 226-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La data de 10 februarie 2015, Comitetul pentru sancțiuni al Consiliului de Securitate al Organizației Națiunilor Unite (CSONU) a aprobat adăugarea unei persoane pe lista întocmită de Comitetul pentru sancțiuni împotriva Al-Qaida care cuprinde persoanele, grupurile și entitățile cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2015.

            Pentru Comisie,

            pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002 se adaugă următoarele mențiuni la rubrica „Persoane fizice”:

         „Denis Mamadou Gerhard Cuspert (alias Abu Talha al-Almani). Data nașterii: 18.10.1975. Locul nașterii: Berlin, Germania. Cetățenie: germană. Număr național de identificare: 2550439611 (număr german de identificare națională, eliberat în districtul Friedrichshain-Kreuzberg din Berlin, Germania, la data de 22.4.2010, expiră la data de 21.4.2020). Adresă: Karl-Marx-Str. 210, 12055 Berlin, Germania. Alte informații: (a) descriere fizică: culoarea ochilor: căprui; culoarea părului: negru; înălțime: 178 cm. Tatuaje: BROKEN DREAMS în litere (pe spate) și un peisaj din Africa (pe brațul drept); (b) numele tatălui: Richard Luc-Giffard; (c) numele mamei: Sigrid Cuspert; (d) localizat în zona Siria/Turcia (din ianuarie 2015). Data desemnării menționate la articolul 2a alineatul (4) litera (b): 10.2.2015.”


title: Regulamentul de punere în aplicare (UE) 2017/1374 al Consiliului din 25 iulie 2017 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               26.7.2017

               RO

               Jurnalul Oficial al Uniunii Europene

               L 194/1

         REGULAMENTUL DE PUNERE ÎN APLICARE (UE) 2017/1374 AL CONSILIULUI
   din 25 iulie 2017
   privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 14 alineatele (1) și (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 17 martie 2014, Consiliul a adoptat Regulamentul (UE) nr. 269/2014.

               (2)

               Consiliul a revizuit o desemnare individuală prevăzută în anexa I la Regulamentul (UE) nr. 269/2014. Rubrica referitoare la persoana respectivă ar trebui modificată.

               (3)

               Prin urmare, anexa I la Regulamentul (UE) nr. 269/2014 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 269/2014 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2017.

            Pentru Consiliu

            Președintele

         M. MAASIKAS

      (1)  JO L 78, 17.3.2014, p. 6.

      ANEXĂ
      În secțiunea intitulată „Persoane” din anexa I la Regulamentul (UE) nr. 269/2014, rubrica nr. 92 se înlocuiește cu:

                     Nume

                     Informații de identificare

                     Expunere de motive

                     Data includerii pe listă

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Data nașterii: 15.12.1951
                     Locul nașterii: Leningrad (Sankt Petersburg).

                     Arkady Rotenberg este un proeminent om de afaceri rus care are legături personale strânse cu președintele Putin. Începând din martie 2014, Rotenberg sau societățile sale au primit contracte publice în valoare de peste 7 miliarde USD. În 2015, Rotenberg s-a clasat pe primul loc pe lista anuală a contractelor publice în ceea ce privește valoarea acestora, după ce i-au fost atribuite contracte în valoare de 555 de miliarde de ruble din partea guvernului rus. Multe dintre aceste contracte au fost atribuite fără desfășurarea unor proceduri competitive formale. La 30 ianuarie 2015, prim-ministrul Dmitri Medvedev a semnat un decret prin care a atribuit societății Stroygazmontazh, aparținând lui Rotenberg, un contract public pentru construcția podului Kerch între Rusia și Republica Autonomă Crimeea, anexată în mod ilegal. Prin aceste contracte, acesta a obținut beneficii financiare din partea factorilor de decizie ruși răspunzători pentru anexarea Crimeei sau pentru destabilizarea estului Ucrainei.
                     Este proprietarul societății Stroygazmontazh căreia i-a fost atribuit un contract public pentru construirea podului Kerch între Rusia și Republica Autonomă Crimeea, anexată în mod ilegal, consolidând astfel integrarea acesteia în Federația Rusă, fapt care, la rândul său, subminează și mai mult integritatea teritorială a Ucrainei. De asemenea, în ianuarie 2017, Stroygazmontazh a primit un contract de stat în valoare de 17 miliarde de ruble pentru construirea unei linii de cale ferată pe podul Kerch, fapt care, la rândul său, subminează și mai mult integritatea teritorială a Ucrainei.
                     Este președintele Consiliului de administrație al editurii Prosvescheniye, care este cunoscută pentru punerea în aplicare a proiectului «Copii din Rusia: Adresa – Crimeea», o campanie de relații publice care a fost concepută pentru a-i convinge pe copiii din Crimeea că acum sunt cetățeni ruși care trăiesc în Rusia și, prin urmare, sprijină politica guvernului rus de integrare a Crimeei în Rusia.

                     30.7.2014”


title: Regulamentul de punere în aplicare (UE) 2017/1476 al Comisiei din 11 august 2017 privind clasificarea anumitor mărfuri în Nomenclatura combinată

text:
                  17.8.2017

                  RO

                  Jurnalul Oficial al Uniunii Europene

                  L 211/3

            REGULAMENTUL DE PUNERE ÎN APLICARE (UE) 2017/1476 AL COMISIEI
      din 11 august 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului respectiv.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului respectiv.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 11 august 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare (Cod NC)

                     Motive

                     (1)

                     (2)

                     (3)

                     Un produs (denumit „lampă stomatologică cu LED”) fabricat din materiale diferite precum sticlă, plastic și diferite metale, incluzând mai multe diode electroluminescente (LED). Produsul este prezentat atașat unui braț pivotant. Brațul pivotant poate fi montat pe un scaun stomatologic sau, de exemplu, pe peretele sau pe tavanul unui cabinet stomatologic.
                     Produsul este conceput pentru iluminarea cavității bucale în timpul tratamentului stomatologic. Intensitatea, culoarea și modelul luminii produse sunt specifice utilizării de către stomatologi.
                     A se vedea imaginea (*1).

                     9405 40 99

                     Clasificarea se stabilește pe baza regulilor generale 1, 3 litera (c) și 6 de interpretare a Nomenclaturii combinate, precum și pe baza textului codurilor NC 9405 , 9405 40  și 9405 40 99 .
                     Clasificarea la poziția 9018  ca instrument sau aparat medical este exclusă, deoarece această poziție nu cuprinde anumite elemente de echipament stomatologic complet (de exemplu, lămpi fără umbră) atunci când sunt prezentate separat; aceste elemente se clasifică la pozițiile lor [a se vedea, de asemenea, Notele explicative ale Sistemului armonizat (NESA) aferente poziției 9018 , partea (II), punctul (ii) și excluderea în conformitate cu partea (II)].
                     Produsul prezintă caracteristicile și structura unui aparat electric de iluminat de la poziția 9405 , care se referă la aparate electrice de iluminat specializate care pot fi fabricate din orice materiale și care pot utiliza orice sursă de lumină [a se vedea, de asemenea, Notele explicative la Sistemul armonizat aferente poziției 9405 , partea (I)].
                     Produsul, care este fabricat din diferite materiale, niciunul dintre acestea neconferindu-i caracterul său esențial, trebuie clasificat la codul NC 9405 40 99 , ca alt aparat electric de iluminat, din alte materiale decât din materiale plastice.

            (*1)  Imaginea are un caracter pur informativ.


title: Regulamentul de punere în aplicare (UE) nr. 554/2012 al Comisiei din 19 iunie 2012 privind clasificarea anumitor mărfuri în Nomenclatura combinată

text:
               27.6.2012

               RO

               Jurnalul Oficial al Uniunii Europene

               L 166/20

         REGULAMENTUL DE PUNERE ÎN APLICARE (UE) NR. 554/2012 AL COMISIEI
   din 19 iunie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).

               (5)

               Măsurile prevăzute în prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2012.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  O crenguță decorativă alcătuită din flori (poinsetia), frunze și fructe (rămurele de conifer și fructe de tip bacă) artificiale. Este confecționată din material textil (brocart), plastic și sârmă.
                  Produsul este destinat utilizării ca decorație pentru lumânări. Se prezintă fără lumânare și fără suportul de lumânare.

                      (1) A se vedea imaginea.

                  6702 90 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 6702 și 6702 90 00.
                  Crenguța nu este considerată articol pentru sărbători aparținând poziției 9505, deoarece nu este proiectată, produsă și recunoscută în mod exclusiv drept articol pentru sărbători. Nu conține însemne, ornamente, simboluri sau inscripții și, prin urmare, nu este destinată utilizării pentru o anumită sărbătoare (a se vedea de asemenea notele explicative ale NC de la poziția 9505).
                  Prin urmare, se exclude clasificarea la poziția 9505 ca articol pentru sărbători.
                  Prin urmare, produsul este clasificat la codul 6702 90 00 ca articol confecționat din flori, fructe sau frunze artificiale din alte materiale.

         (1)  Imaginea are un scop strict informativ.


title: Regulamentul de punere în aplicare (UE) nr. 1204/2011 al Comisiei din 18 noiembrie 2011 privind clasificarea anumitor mărfuri în Nomenclatura combinată

text:
               23.11.2011

               RO

               Jurnalul Oficial al Uniunii Europene

               L 305/14

         REGULAMENTUL DE PUNERE ÎN APLICARE (UE) NR. 1204/2011 AL COMISIEI
   din 18 noiembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Comitetul Codului Vamal nu a emis un aviz în termenul stabilit de președintele acestuia,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2011.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                              1.

                              Un dispozitiv portabil interschimbabil, format dintr-o lampă, o lentilă, un buton de pornire și un indicator luminos (denumit „dispozitiv cu lumină intens pulsată (intense pulse light - IPL)”.
                              Dispozitivul generează lumină intens pulsată, cu durata impulsului variabilă, mergând până la 100 ms, cu lungimea de undă de 650-1 200 nm, cu suprafața spotului de 16 x 46 mm și o densitate maximă de energie de 45 J/cm2.
                              Dispozitivul funcționează doar în combinație cu o mașină („unitatea de bază”) de la care primește putere electrică, semnale de control și lichid de răcire. „Unitatea de bază” cuprinde o sursă de alimentare cu energie electrică, o unitate de control cu afișaj și o unitate de răcire, și poate funcționa și în combinație cu „dispozitive laser portabile”.
                              Atunci când este conectat la „unitatea de bază”, dispozitivul este utilizat pentru tratamente cosmetice specifice, de exemplu epilarea definitivă.

                  8543 90 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 b) de la secțiunea XVI, precum și a textului codurilor NC 8543 și 8543 90 00.
                  Deoarece lumina intens pulsată generată de lampă nu este un fascicul laser, clasificarea ca laser la poziția 9013 este exclusă.
                  Având în vedere caracteristicile și proprietățile obiective ale dispozitivului, respectiv construcția de natură electronică, acesta nu este similar unui instrument interschimbabil [vezi nota 1 o) de la secțiunea XVI]. Atunci când funcționează în combinație cu „unitatea de bază”, dispozitivul poate fi identificat ca mașină-unealtă cu funcție proprie, nedenumită și necuprinsă în altă parte în capitolul 85.
                  Dispozitivul este indispensabil pentru funcționarea mașinii, întrucât aceasta nu poate funcționa în lipsa lui.
                  Prin urmare, aparatul trebuie clasificat la codul NC 8543 90 00, ca parte din alte mașini și aparate electrice cu funcție proprie, nedenumite și necuprinse în altă parte în capitolul 85.

                              2.

                              Un dispozitiv portabil interschimbabil, format dintr-un laser în stare solidă, o lentilă, un întrerupător de selectare a suprafeței spotului și un buton de pornire (denumit „dispozitiv laser portabil”).
                              Dispozitivul generează lumină laser cu durata impulsului variabilă, mergând până la 100 ms, cu lungimea de undă de 1 064 nm, cu suprafața spotului ajustabilă cu diametrul de 1,5, 3, 6 și 9 mm și o densitate maximă de energie de 700 J/cm2.
                              Dispozitivul funcționează doar în combinație cu o mașină („unitatea de bază”) de la care primește putere electrică, semnale de control și lichid de răcire. „Unitatea de bază” cuprinde o sursă de alimentare cu energie electrică, o unitate de control cu afișaj și o unitate de răcire, și poate funcționa și în combinație cu „dispozitive cu lumină intens pulsată (IPL)”.
                              Atunci când este conectat la „unitatea de bază”, dispozitivul este utilizat pentru tratamentul cosmetic al venelor picioarelor.

                  8543 90 00

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 b) de la secțiunea XVI, precum și a textului codurilor NC 8543 și 8543 90 00.
                  Deoarece laserul este conceput special pentru generarea de lumină laser cu anumite durate ale impulsului și anumite suprafețe ale spotului, dispozitivul este adaptat pentru realizarea unei funcții specifice. Atunci când funcționează în combinație cu „unitatea de bază”, dispozitivul poate fi identificat ca mașină-unealtă care îndeplinește o funcție proprie, nedenumită și necuprinsă în altă parte în capitolul 85.
                  Clasificarea ca laser la poziția 9013 este deci exclusă (a se vedea și nota explicativă la SA privind poziția 9013 (2), al patrulea paragraf).
                  Având în vedere caracteristicile și proprietățile obiective ale dispozitivului, respectiv construcția de natură electronică, acesta nu este similar unui instrument interschimbabil [vezi nota 1 o) de la secțiunea XVI].
                  Dispozitivul este indispensabil pentru funcționarea mașinii, întrucât aceasta nu poate funcționa în lipsa lui.
                  Prin urmare, aparatul trebuie clasificat la codul NC 8543 90 00, ca parte din alte mașini și aparate electrice cu funcție proprie, nedenumite și necuprinse în altă parte în capitolul 85.


title: Regulamentul de punere în aplicare (UE) nr. 586/2014 al Comisiei din 2 iunie 2014 de derogare de la Regulamentul (CE) nr. 1967/2006 al Consiliului în ceea ce privește interzicerea pescuitului deasupra habitatelor protejate și distanța minimă față de coastă și adâncimea pentru traulerele „gangui” care pescuiesc în anumite ape teritoriale ale Franței (Provence-Alpes-Côte d'Azur)

text:
               3.6.2014

               RO

               Jurnalul Oficial al Uniunii Europene

               L 164/10

         REGULAMENTUL DE PUNERE ÎN APLICARE (UE) NR. 586/2014 AL COMISIEI
   din 2 iunie 2014
   de derogare de la Regulamentul (CE) nr. 1967/2006 al Consiliului în ceea ce privește interzicerea pescuitului deasupra habitatelor protejate și distanța minimă față de coastă și adâncimea pentru traulerele „gangui” care pescuiesc în anumite ape teritoriale ale Franței (Provence-Alpes-Côte d'Azur)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1967/2006 al Consiliului din 21 decembrie 2006privind măsurile de gestionare pentru exploatarea durabilă a resurselor halieutice în Marea Mediterană (1), în special articolul 4 alineatul (5) și articolul 13 alineatele (5) și (10),
   întrucât:

               (1)

               Articolul 4 alineatul (1) din Regulamentul (CE) nr. 1967/2006 interzice pescuitul cu saci de traul, drage, plase-pungă, năvoade de navă, năvoade de plajă sau năvoade similare deasupra solurilor submarine acoperite cu iarbă de mare constituite, în special, din specia Posidonia oceanica, sau alte fanerogame marine.

               (2)

               Comisia poate să acorde o derogare de la articolul 4 alineatul (1) din Regulamentul (CE) nr. 1967/2006, sub rezerva îndeplinirii condițiilor prevăzute la articolul 4 alineatul (5).

               (3)

               Articolul 13 alineatul (1) din Regulamentul (CE) nr. 1967/2006 interzice utilizarea uneltelor de pescuit tractate în raza a 3 mile marine de la coastă sau în cadrul izobatei de 50 m, în cazul în care această adâncime este atinsă la o distanță mai mică de coastă.

               (4)

               La cererea unui stat membru, Comisia poate să acorde o derogare de la articolul 13 alineatul (1) din Regulamentul (CE) nr. 1967/2006, sub rezerva îndeplinirii condițiilor prevăzute la articolul 13 alineatele (5) și (9).

               (5)

               La 18 mai 2011, Comisia a primit, din partea Franței, o cerere de derogare de la articolul 4 alineatul (1) primul paragraf, de la articolul 13 alineatul (1) primul paragraf și de la articolul 13 alineatul (2) din regulamentul respectiv, pentru utilizarea traulerelor „gangui” în anumite zone maritime situate în apele teritoriale ale Franței, deasupra solurilor submarine acoperite cu iarbă de mare din specia Posidonia oceanica și în limita a 3 mile marine de coastă, indiferent de adâncime.

               (6)

               Franța a furnizat justificări științifice și tehnice actualizate pentru derogare.

               (7)

               Comitetul științific, tehnic și economic pentru pescuit (CSTEP) a evaluat derogarea solicitată de Franța și proiectul de plan de gestionare aferent în cadrul sesiunii plenare desfășurate în perioada 11-15 iulie 2011.

               (8)

               Derogarea solicitată de Franța îndeplinește condițiile prevăzute la articolul 4 alineatul (5) și articolul 13 alineatele (5) și (9) din Regulamentul (CE) nr. 1967/2006.

               (9)

               Cererea vizează activitățile de pescuit desfășurate de vasele cu lungime totală mai mică de sau egală cu 12 metri, cât și capacitate a motorului mai mică de sau egală cu 85 kW cu plase de fund remorcate, întreprinse în mod tradițional deasupra solului submarin de Posidonia, în conformitate cu articolul 4 alineatul (5) primul paragraf din Regulamentul (CE) nr. 1967/2006.

               (10)

               Activitățile de pescuit în cauză afectează aproximativ 27,5 % din suprafața acoperită de iarbă de mare din specia Posidonia oceanica în cadrul zonei acoperite de planul de gestionare și 9 % din solurile submarine acoperite cu iarbă de mare în apele teritoriale ale Franței, în conformitate cu cerințele de la articolul 4 alineatul (5) primul paragraf punctele (ii) și (iii) din Regulamentul (CE) nr. 1967/2006.

               (11)

               Există anumite constrângeri geografice specifice, având în vedere dimensiunea redusă a platformei continentale.

               (12)

               Pescuitul nu are un impact semnificativ asupra mediului marin.

               (13)

               Derogarea solicitată de Franța vizează un număr limitat de numai 36 de nave.

               (14)

               Pescuitul efectuat cu traulere „gangui” vizează o mare varietate de specii care corespund unei nișe ecologice; componența capturilor acestui tip de pescuit, în special în ceea ce privește numărul de specii capturate, nu se reflectă în orice alte unelte de pescuit. Prin urmare, activitățile de pescuit nu pot fi efectuate cu alte unelte.

               (15)

               Planul de gestionare garantează faptul că efortul de pescuit nu va crește în viitor, întrucât se vor elibera autorizații de pescuit numai celor 36 de nave specificate, care implică un efort total de 1 745kW, deja autorizate de Franța să pescuiască.

               (16)

               Cererea acoperă navele care practică pescuitul de mai mult de cinci ani și care își desfășoară activitatea conform unui plan de gestionare adoptat de Franța la 15 aprilie 2014 (2), în conformitate cu articolul 19 alineatul (2) din Regulamentul (CE) nr. 1967/2006.

               (17)

               Navele respective sunt incluse pe o listă comunicată Comisiei în conformitate cu cerințele stipulate la articolul 13 alineatul (9) din Regulamentul (CE) nr. 1967/2006.

               (18)

               Activitățile de pescuit în cauză respectă cerințele stipulate la articolul 4, la articolul 8 alineatul (1) litera (h) și la articolul 9 alineatul (3) din Regulamentul (CE) nr. 1967/2006.

               (19)

               Activitățile de pescuit în cauză îndeplinesc cerințele de înregistrare prevăzute la articolul 14 din Regulamentul (CE) nr. 1224/2009 al Consiliului (3).

               (20)

               Activitățile de pescuit în cauză nu interferează cu activitățile navelor care utilizează unelte altele decât traule, năvoade sau năvoade remorcate similare.

               (21)

               Activitatea traulelor „gangui” este reglementată în planul de gestionare adoptat de Franța pentru a se asigura că acele capturi din speciile menționate în anexa III la Regulamentul (CE) nr. 1967/2006 sunt minime.

               (22)

               Traulele „gangui” nu vizează cefalopodele.

               (23)

               Planul de gestionare adoptat de Franța conține măsuri pentru monitorizarea activităților de pescuit, astfel cum sunt prevăzute la articolul 4 alineatul (5) și la articolul 13 alineatul (9) al treilea paragraf din Regulamentul (CE) nr. 1967/2006.

               (24)

               Prin urmare, derogarea solicitată ar trebui să fie acordată.

               (25)

               Franța ar trebui să raporteze Comisiei la timp și în conformitate cu planul de monitorizare prevăzut în planul de gestionare adoptat de Franța.

               (26)

               Ar trebui stabilită o limitare a duratei derogării pentru a fi posibilă luarea de măsuri corective de gestionare prompte în cazul în care raportul prezentat Comisiei arată o stare de conservare precară a stocului exploatat, prevăzându-se totodată posibilitatea de îmbunătățire a bazei științifice pentru un plan de gestionare mai bun.

               (27)

               Măsurile prevăzute de prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Derogări
   Articolul 4 alineatul (1) și articolul 13 alineatele (1) și (2) din Regulamentul (CE) nr. 1967/2006 nu se aplică în apele teritoriale ale Franței adiacente coastelor din regiunea Provence-Alpes-Côte d'Azur pentru traulerele „gangui” care:

               (a)

               poartă numărul de înmatriculare menționat în planul de gestionare adoptat de Franța;

               (b)

               practică pescuitul de mai mult de cinci ani și nu implică nicio creștere viitoare a efortului de pescuit depus; precum și

               (c)

               dețin o autorizație de pescuit și operează conform planului de gestionare adoptat de Franța în conformitate cu articolul 19 alineatul (2) din Regulamentul (CE) nr. 1967/2006.

         Articolul 2
   Planul de monitorizare și raportarea
   Franța transmite Comisiei, în termen de trei ani de la intrarea în vigoare a prezentului regulament, un raport întocmit în conformitate cu planul de monitorizare stabilit în planul de gestionare menționat la articolul 1 litera (c).
   Articolul 3
   Intrare în vigoare și perioada de aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică până la 6 iunie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 iunie 2014.

            Pentru Comisie

            Președintele

         José Manuel BARROSO

      (1)  JO L 36, 8.2.2007, p. 6.

      (2)  Referință JORF (Jurnalul Oficial al Republicii Franceze) nr. 0101 din 30 aprilie 2014, p. 7452.

      (3)  Regulamentul (CE) nr. 1224/2009 al Consiliului din 20 noiembrie 2009de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).


title: Regulamentul de punere în aplicare (UE) nr. 1140/2012 al Comisiei din 28 noiembrie 2012 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Coppia Ferrarese (IGP)]

text:
               4.12.2012

               RO

               Jurnalul Oficial al Uniunii Europene

               L 332/8

         REGULAMENTUL DE PUNERE ÎN APLICARE (UE) NR. 1140/2012 AL COMISIEI
   din 28 noiembrie 2012
   de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Coppia Ferrarese (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a modificărilor elementelor din caietul de sarcini al indicației geografice protejate „Coppia Ferrarese”, înregistrată în temeiul Regulamentului (CE) nr. 2400/96 al Comisiei (2), astfel cum a fost modificat de Regulamentul (CE) nr. 2036/2001 (3).

               (2)

               Deoarece modificările respective nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) primul paragraf din regulamentul respectiv. Deoarece Comisiei nu i s-a comunicat nicio declarație de opoziție, în conformitate cu articolul 7 din Regulamentul (CE) nr. 510/2006, modificările trebuie aprobate,

         ADOPTĂ PREZENTUL REGULAMENT:
   Articolul 1
   Se aprobă modificările caietului de sarcini publicate în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO L 327, 18.12.1996, p. 11.

      (3)  JO L 275, 18.10.2001, p. 9.

      (4)  JO C 75, 14.3.2012, p. 13.

      ANEXĂ
      Produse agricole destinate consumului uman, enumerate în anexa I la tratat:

         Clasa 2.4.   Produse de panificație, produse de patiserie, produse de cofetărie, biscuiți

      ITALIA
      Coppia Ferrarese (IGP)


title: Regulamentul de punere în aplicare (UE) 2015/52 al Comisiei din 14 ianuarie 2015 de modificare a Regulamentului de punere în aplicare (UE) nr. 686/2012 în ceea ce privește statul membru raportor pentru substanța activă mecoprop-P  Text cu relevanță pentru SEE

text:
               15.1.2015

               RO

               Jurnalul Oficial al Uniunii Europene

               L 9/27

         REGULAMENTUL DE PUNERE ÎN APLICARE (UE) 2015/52 AL COMISIEI
   din 14 ianuarie 2015
   de modificare a Regulamentului de punere în aplicare (UE) nr. 686/2012 în ceea ce privește statul membru raportor pentru substanța activă mecoprop-P
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 19,
   întrucât:

               (1)

               Regulamentul de punere în aplicare (UE) nr. 686/2012 al Comisiei (2) alocă evaluarea fiecărei substanțe active unui stat membru raportor și unui stat membru coraportor. La cererea solicitantului și cu acordul statelor membre în cauză, se consideră necesar să se modifice statul membru raportor pentru mecoprop-P, respectând echilibrul în ceea ce privește distribuția responsabilităților și a activităților între statele membre. Evaluarea în sensul procedurii de reînnoire pentru mecoprop-P ar trebui, de acum înainte, să fie alocată Regatului Unit.

               (2)

               Prin urmare, Regulamentul de punere în aplicare (UE) nr. 686/2012 ar trebui modificat în consecință.

               (3)

               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   În anexa la Regulamentul de punere în aplicare (UE) nr. 686/2012, rubrica privind substanța activă mecoprop-P se înlocuiește cu următorul text:

                  Substanță activă

                  Stat membru raportor

                  Stat membru coraportor

                  „Mecoprop-P

                  UK

                  IE”

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament este obligatoriu în toate elementele sale și se aplică direct în toate statele membre.

      Adoptat la Bruxelles, 14 ianuarie 2015.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Regulamentul de punere în aplicare (UE) nr. 686/2012 al Comisiei din 26 iulie 2012 de alocare către statele membre, în sensul procedurii de reînnoire, a evaluării substanțelor active a căror autorizare expiră până la 31 decembrie 2018 cel târziu (JO L 200, 27.7.2012, p. 5).